โครงการในอนาคต

โครงการระหว่างการก่อสร้างและปรับปรุง

ปัจจุบันบริษัทอยู่ระหว่างการปรับปรุงและก่อสร้างส่วนขยายของโครงการเซ็นทรัล เวิลด์
และอยู่ระหว่างการการออกแบบ และก่อสร้างโครงการเซ็นทรัล พลาซา แจ้งวัฒนะ และโครงการ
เซ็นทรัล พลาซา พัทยาบีช ซึ่งมีรายละเอียดโครงการดังต่อไปนี้

โครงการเซ็นทรัล เวิลด์

-   ตั้งอยู่พื้นที่กว่า 64 ไร่

-   อาคารศูนย์การค้าเซ็นทรัล เวิลด์
    ขณะนี้อยู่ระหว่างการก่อสร้างส่วนขยายของศูนย์การค้าเพื่อเพิ่มพื้นที่ค้าปลีกอีกกว่า 70,000
    ตารางเมตร (จากเดิม 130,000 ตารางเมตร)
    และอยู่ระหว่างการปรับปรุงภาพลักษณ์และองค์ประกอบของ
    ศูนย์การค้าปัจจุบันทั้งภายในและภายนอก รวมทั้งลานกิจกรรมบริเวณด้านหน้าโครงการ
    โดยมีเป้าหมายเพื่อเป็น ศูนย์การค้าเอนกประสงค์ขนาดใหญ่ที่สุดใจกลางเมืองกรุงเทพฯ
    ด้วยเงินลงทุนกว่า 6,000 ล้านบาท (เฉพาะส่วนของ ศูนย์การค้า)
    และมีกำหนดเปิดส่วนขยายโครงการเซ็นทรัล เวิลด์ อย่างเป็นทางการในช่วงกลางปี 2549

-   Sky Walk ทางเดินเชื่อมระหว่างศูนย์การค้าเซ็นทรัล เวิลด์และอาคารสำนักงานเซ็นทรัล
    เวิลด์ ไปยังสถานีรถไฟฟ้าชิดลม และสยาม
    เพื่ออำนวยความสะดวกสำหรับผู้เช่าอาคารสำนักงาน
    และผู้ที่เดินทางมาใช้บริการในศูนย์การค้า ด้วยเงินลงทุนกว่า 200 ล้านบาท
    โดยปัจจุบันได้เปิดให้บริการในส่วนของทางเชื่อมต่อระหว่างอาคารสำนักงานเซ็นทรัล เวิลด์
    ไปยังสถานีรถไฟฟ้าชิดลม และสยาม เรียบร้อยแล้ว
    สำหรับส่วนของการเชื่อมต่อกับอาคารศูนย์การค้าเซ็นทรัล เวิลด์
    คาดจะแล้วเสร็จพร้อมกับการเปิดส่วนขยายและการปรับปรุงอาคารศูนย์การค้าเซ็นทรัล เวิลด์

-   “โรงแรม เซ็นทรัล เวิลด์ พลาซา” คอนเวนชั่นโฮเต็ลที่ใหญ่ที่สุดในเอเชียแปซิฟิก ระดับ 4-5
    ดาว พร้อมห้องประชุมขนาดประมาณ 16,000 ตารางเมตร
    ภายใต้การลงทุนและการบริหารงานของบริษัท โรงแรมเซ็นทรัล เวิลด์ พลาซา จำกัด
    คาดว่าจะแล้วเสร็จต้นปี 2551

โครงการเซ็นทรัล พลาซา แจ้งวัฒนะ

-   ตั้งอยู่บนพื้นที่กว่า 24 ไร่ บนถนนแจ้งวัฒนะ ตำบลบางตลาด อำเภอปากเกร็ด จังหวัดนนทบุรี

-   ประกอบด้วยอาคารศูนย์การค้าขนาดประมาณ 100,000 ตารางเมตร
    (รวมพื้นที่ห้างสรรพสินค้าเซ็นทรัล) อาคารสำนักงานขนาดประมาณ 20,000 ตารางเมตร
    เหนืออาคารศูนย์การค้า และพื้นที่จอดรถประมาณ 94,000 ตารางเมตร
    เพื่อรองรับฐานลูกค้าในแถบบริเวณจังหวัดนนทบุรีและพื้นที่ใกล้เคียง

-   ถนนแจ้งวัฒนะ เป็นทำเลที่มีศักยภาพในการเติบโตในอนาคตสูง
    บริเวณโดยรอบโครงการแวดล้อมด้วยแหล่ง ที่พักอาศัย อาคารสำนักงาน สถานศึกษา
    รวมถึงหน่วยงานราชการต่างๆ อีกทั้งศูนย์ราชการแห่งใหม่ในอนาคตตามนโยบายของรัฐบาล
    ซึ่งบริษัทฯ
    เชื่อว่าปัจจัยดังกล่าวจะส่งผลให้มีกำลังซื้ออย่างหนาแน่นจากประชาชนในบริเวณนี้และพื้นที่ใกล้เคียง

-   คาดว่าจะแล้วเสร็จภายในปี 2551

-   เงินลงทุนประมาณ 4,550 ล้านบาท

โครงการเซ็นทรัล พลาซา พัทยาบีช

-   ตั้งอยู่บนพื้นที่กว่า 22 ไร่ บริเวณพัทยากลาง ตำบลหนองปรือ อำเภอบางละมุง จังหวัดชลบุรี

-   พัฒนาเป็นศูนย์การค้าขนาดประมาณ 80,000 ตารางเมตร (รวมพื้นที่ห้างสรรพสินค้าเซ็นทรัล)
    และมีพื้นที่จอดรถประมาณ 70,000 ตารางเมตร เพื่อรองรับฐานลูกค้าในพื้นที่แถบบริเวณพัทยา
    จังหวัดชลบุรี

-   พัทยาเป็นพื้นที่ที่มีศักยภาพสูง
    เป็นแหล่งท่องเที่ยวที่สำคัญและเป็นทำเลที่มีโอกาสเติบโตทางธุรกิจ โครงการนี้จึงมี
    ข้อได้เปรียบในด้านทำเลที่ตั้งที่อยู่บนถนนเลียบชายหาดที่มีเส้นทางการคมนาคมสะดวกสำหรับลูกค้า
    อีกทั้งโครงการจะ ถูกพัฒนาให้มีความน่าสนใจและแตกต่างจากคู่แข่งอื่น
    รวมทั้งแตกต่างจากโครงการเซ็นทรัล เฟสติวัล เซ็นเตอร์ พัทยา
    ที่เปิดดำเนินงานอยู่ในปัจจุบัน
    ดังนั้นบริษัทเชื่อว่าปัจจัยดังกล่าวจะส่งผลให้มีกำลังซื้ออย่างหนาแน่นจากประชาชน
    ในบริเวณเมืองพัทยาและพื้นที่ใกล้เคียง
    รวมถึงกลุ่มนักท่องเที่ยวทั้งชาวไทยและชาวต่างประเทศ

-   คาดว่าจะแล้วเสร็จภายในปี 2551

-   เงินลงทุนประมาณ 3,300 ล้านบาท

โครงการที่อยู่ระหว่างการศึกษาและทบทวนความเป็นไปได้ของโครงการ

  - โครงการพระราม 9 บริเวณสี่แยกถนนรัชดาภิเษกตัดกับถนนพระราม 9
  บริเวณสถานีรถไฟฟ้าใต้ดิน

- โครงการขอนแก่น บนถนนมิตรภาพ ต.ในเมือง อ.เมือง จ.ชลบุรี

- โครงการชลบุรี บนถนนสุขุมวิท ต.เสม็ด อ.เมือง จ.ชลบุรี

ทั้ง 3 โครงการยังอยู่ระหว่างการศึกษารูปแบบและความเป็นไปได้ของโครงการ